I dag slår de digitale døre op for hjemmesiden vaelgererklaering.dk.

En hjemmeside som skal gøre den lange og tunge vej til Christiansborgs gruppelokaler og bonede gulve nemmere for landets små partier.

For nu blive vælgererklæringen gjort digitale.

Læs også : Nationalpartiet jagter små 7000 erklæringer: Det er en demokratisk skandale

Det betyder, at vælgerne fremover kun skal give partierne deres e-mailadresse. Herefter kan partierne så sende en e-mail med et link til vælgerne. Her kan vælgerne så blot trykke på linket og skrive vælgererklæringen under med Nem-ID.

Glad indenrigsminister

Udviklingen i den digitale retning vækker glæde hos social- og indenrigsminister Karen Ellemann.

- Det er et helt naturligt skridt i et moderne demokrati som det danske, at vi nu kan afgive vælgererklæringer digitalt.

Samtidig indrømmer hun, at der er gået lige lovlig lang tid, før man kom frem til en løsning. Men det var der en god grund til, siger hun.

- Det skal være et sikkert skridt, og det skal fungere fra start af. Derfor har det taget noget tid at udvikle.

Forsker tvivler på effekt

Men selvom indenrigsministeren er positiv overfor digitaliseringen, så tvivl valgforsker Kasper Møllen Hansen fra Københavns Universitet på effekterne af den.

- Det er stadig en ret omstændelig proces, hvor man skal have Nem-ID op af lommen, og man skal sidde foran computeren for at godkende partiet. Så der er stadig et godt stykke vej for at nå de 20.000 underskrifter.